شەفەق نیوز/ دەسەڵاتەیل تەندروسی ئەمریکا، ئەرا یەکەمین جاریە ئاشکرای تویشهاتن وە بیماری ئاوڵەی مەیمون لەلای مناڵەیل کرد.
بنکەێل نواگردن بیماریەیل ئەمریکا لە بەیاننامیگ وتن: هویچ پەیوەندییگ ناوبەین ئەو دوو مناڵە نییە ک تویش ئاوڵەی مەیمون هاتنە، وهاتێ لەناو ماڵ تویش هاتنە.
ئاوڵەی مەیمون، نشانەیلیگ جویر هەڵامات دیرێد، و لەکە لە پووس دروس کەێد، و وەشیوەی فرەیگ لە دەیشت دەوڵەتویل خوەرئاوا و ناوڕاس ئەفریقا بڵاو بوی، و بیماریەگە لە تیکڵابوین فرە نزیک وەگەرد بیماریگتر تیەێد.
